Power Rangers Jungle Furyn zordit
Eläinhenget

Tiikeri: Punaisen rangerin henkieläin. Se toimi vartalona, päänä ja käsinä Jungle Pride Megazordissa ja Wolf Pride Megazordissa. Myös RJ pystyi tarvittaessa kutsumaan sen muodostaessaan Wolf Pride Megazordia.
Gepardi: Keltaisen rangerin henkieläin. Toimi oikeana jalkana Jungle Pride Megazordissa.
Jaguaari: Sinisen rangerin henkieläin. Toimi vasempana jalkana Jungle Pride Megazordissa ja Wolf Pride Megazordissa. Myös RJ pystyi tarvittaessa kutsumaan sen muodostaessaan Wolf Pride Megazordia.
Elefantti: Mestari Phantin henkieläin, jonka hän antoi käyttöön keltaiselle rangerille. Se pystyi luomaan energiapalloja, jotka se sitten työnsi kärsällään vihollisiaan päin. Se pystyi yhdistymään Jungle Pride tai Jungle Master Megazordin kanssa ja muodostamaan siten Jungle Priden tai Jungle Masterin Elefanttimuodon.
Lepakko: Mestari Swoopin henkieläin, jonka hän antoi käyttöön siniselle rangerille. Se pystyi ampumaan samanaikaisesti kaksi ohjusta vihollisiaan kohti. Muodosti siivet Jungle Pride, Wolf Pride ja Jungle Master Megazordeihin. Kokoonpanot tunnettiin nimillä Jungle Priden, Wolf Priden ja Jungle Masterin Lepakkomuoto.
Hai: Mestari Finnin henkieläin, jonka hän antoi käyttöön punaiselle rangerille. Se pystyi ampumaan värikkäitä säteitä. Se oli parhaimmillaan vedessä käydyissä taisteluissa ja pystyi puskemaan ja puremaan vihollisiaan. Muodosti Jungle Pride tai Jungle Master Megazordin käsiin evät ja antoi sille uuden pään muodostaen siten Jungle Priden tai Jungle Masterin Haimuodon.
Gorilla: Mestari Rillan henkieläin, jonka hän antoi käyttöön punaiselle rangerille. Se toimi vartalona, päänä ja käsinä Jungle Master Megazordissa. Se ei antanut vastustajilleen armoa ja käytti aseenaan nyrkkejään, joilla se myös pystyi hakkaamaan rintaansa ja luomaan siten paineaaltoja. Se pystyi myös roikkumaan pingviinin lumilaudan jättämissä suihkuvirtauksissa.
Pingviini: Mestari Guinin henkieläin, jonka hän antoi käyttöön keltaiselle rangerille. Se toimi oikeana jalkana Jungle Master Megazordissa. Se käytti taisteluissa apunaan keltaista lumilautaa ja hyökkäsi joko syöksymällä, liukumalla tai törmäämällä sen kärjellä vihollisiinsa.
Antilooppi: Mestari Lopen henkieläin, jonka hän antoi käyttöön siniselle rangerille. Se toimi vasempana jalkana Jungle Master Megazordissa. Se oli nopea, sulavaliikkeinen ja käytti aseenaan kahta takajalkaansa tai antoi niillä pingviinille vauhtia.
Susi: Wolf Rangerin henkieläin. Se hyökkäsi puremalla ja raapimalla vihollisiaan. Susi pystyi korvaamaan gepardin Jungle Pride Megazordissa muodostaen siten Wolf Pride Megazordin.
Sarvikuono: Rhino Rangerin hallitsema zord, joka oli patsaana Rhino Nexuksessa ennen kuin Control Dagger herätti sen. Pystyi pidentämään päänsä sarvea taisteluissa. Control Daggerin avulla Rhino Steel Zord pystyi vaihtamaan soturimuotoon nimeltä Rhino Pride Megazord, jolla oli vasemmassa kädessä sininen kilpi ja oikeassa kädessä sarvikuonon sarvesta muodostettu miekka. Se viimeisteli vihollisensa "Rhino Blade Slash" -liikkeellä.
Valkoinen tiikeri: Whigerin henkieläin, joka oli valkoinen versio Caseyn henkieläimestä. Whiger käytti sitä taistelussa Camillea vastaan.
Leijona: Jarrodin henkieläin, joka pystyi ampumaan mustia energiapalloja. Siitä tuli panssari Jungle Pride Megazordille.
Kameleontti: Camillen henkieläin, joka pystyi käyttämään kieltään piiskana tai pistoaseena. Se toimi aseena Jungle Pride Megazordille. Sitä käytettiin vain kerran.